এদিকে ‘ফিফটি ফিফটি লাভ’ ছবির পরিচালক মুকুল নেত্রবাদী অরিনের অভিযোগের প্রেক্ষিতে বলেন, অনেক দিন ধরেই ছবিটি আটকে ছিল। একজন পরিচালক হিসেবে আমি ছবিটি রিলিজের দেয়ার চেষ্টা করেছি। অরিনের এই ছবিতে যতটুকু অভিনয়ের কথা ঠিক ততটাই কাজ করেছে সে। তার অংশে অন্য কোনো নায়িকা কাজ করেনি। ছবিতে এক নায়ক দুইজন নায়িকা যখন থাকেন গল্পের চাহিদা মতো চরিত্র কম বেশি হয়ে থাকে। পরিচালক হিসেবে আমার দায়িত্ব ছবিটি শুটিং করে দর্শকদের সামনে আনা। আমি আমার কাজটি করেছি। এখন প্রযোজকের সঙ্গে অরিনের কি কথা হয়েছিল তা আমার জানা নাই। পারিশ্রমিক নিয়েও প্রযোজক-নায়িকা দ্বন্দ্ব হতে পারে। তবে আমার মনে হয় ছবিটি নিয়ে অরিনের এসব অভিযোগ না আনাই ভালো।